2010 వారణాసి బాంబు దాడి

**2010 వారణాసి బాంబ్ దాడి** అనేది 07 డిసెంబర్ 2010 న హిందువులకు అత్యంత పవిత్రయిన నగరాలలో ఒకటయిన  వరణాసి జరిగిన బాబ్ పేలుడు ఘటన . ఈ పేలుడు ప్రధాన దశాశ్వమేధ ఘాట్‌కు సమీపంలోని శీతలా ఘాట్‌లో జరిగింది. అక్కడ పవిత్ర గంగా నదికి నిత్యమూ జరిగే సూర్యాస్తమ హారతి ప్రారంభమయింది.   ఆ ఘాట్ రాతి మెట్లపై వేలాది మంది భక్తులు మరియు పర్యాటకులు చేరి ఉన్నారు.

ఈ పేలుడులో రెండు సంవత్సరాల చిన్నారి సహా ఇద్దరు మరణించారు. ఆ చిన్నారి తన తల్లి ఒడిలో కూర్చుని ఉండగా మృతి చెందింది. ఆ తల్లి మొత్తం 38 మంది గాయపడిన వారిలో, తీవ్రంగా గాయపడిన ముగ్గురిలో ఒకరు. పేలుడు అనంతరం ఏర్పడిన గందరగోళంలో ఒక రైలింగ్ విరిగిపోవడంతో తొక్కిసలాట జరిగి గాయపడిన వారి సంఖ్య ఇంకా పెరిగింది.[2]

ఈ బాంబును శీతల ఘాట్‌లో ఒక పాల ను సరఫరా చేసే  డబ్బాలో దాచి ఉంచారు. ఈ పేలుడు 1992లో జరిగిన బాబ్రీ మసీదు కూల్చివేత వార్షికోత్సవానికి మరుసటి రోజున జరిగింది. ఆ ఘటనలో అయోధ్యలోని ఒక మసీదు కూల్చివేయబడటంతో దేశవ్యాప్తంగా మతపరమైన అల్లర్లు చెలరేగి, 2,000 మందికి పైగా మరణించారు.

తరువాత ఈ పేలుడుకు బాధ్యత వహిస్తూ ఇస్లామిస్టు మిలిటెంట్ సంస్థ అయిన ఇండియన్ ముజాహిదీన్ భారతీయ మీడియాకు  ఒక ఈ-మెయిల్ ద్వారా బాధ్యత స్వీకరించింది. ఇది 2006లో జరిగిన సీరియల్ బాంబు పేలుళ్ల తరువాత నగరంలో జరిగిన రెండవ ఉగ్రవాద సంబంధిత ఘటన. 2006 పేలుళ్లలో 28 మంది మరణించగా, వాటిలో సుమారు రెండు కిలోమీటర్ల దూరంలో ఉన్న సంకట వచన  దేవాలయంలో జరిగిన పేలుడు కూడా ఒకటిగా ఉంది.[1]

శీతల ఘాట్ అనేది దశాశ్వమేధ ఘాట్ కి  దక్షిణం  వైపు గా  విస్తరణ. రాతి మెట్లు శీతలా మాతా ఆలయానికి దారితీస్తాయి. భారతదేశంలోని అతి పవిత్రమైన ద్వాదశ జ్యోతిర్లింగాలలో ఒకటయిన కాశీ విశ్వనాధుని ఆలయం కూడా చాలా దగ్గరలో ఉంది. ఈ ఘాటుని,మరాఠా సామ్రాజ్యానికి ముఖ్య మంత్రి అయిన మొదటి పేష్వా బాజీ రావు గురువయిన  నారాయణ దీక్షిత్ 1740 పునరుద్దరించారు .
[కుడి|thumb|168x168px|భారతదేశంలో [కాశీ|వారణాసి ఉండే స్థలం ]]

## ఆ తరువాత
[thumb|280x280px|2008లో [కాశీ|వారణాసి లో  ఉన్న దశాశ్వమేధ ఘాట్ వద్ద సాయంత్రం *[[గంగా నది|గంగా]] [[హారతి|ఆర్తి]] ని  పక్కనే ఉన్న*  పై మెట్ల నుండి ప్రజలు చూస్తూ ఉన్నారు.]]
ఈ సంఘటనలో గాయపడిన 20 మందిని   బెనారస్ హిందూ యూనివర్సిటీ  ఆసుపత్రి లోనూ, 13 మందిని కబీర్ చౌరా ఆసుపత్రిక లోనూ చికిత్స కి చేర్చారు. మరో నలుగిరిని  నగరంలోని హెరిటేజ్ ఆసుపత్రికి తరలించారు. ఈ బాంబు దాడులలో ఆరుగురు విదేశీ పర్యాటకులు కూడా గాయ పడ్డారు. వారిలో,  ఇటాలీ కి చెందిన  అలెశాండ్రో మాంటెల్లి ఉన్నారు. ఆయన ప్రమాదంలో మరణించి నట్లు ముందు తప్పు వార్తా వచ్చినా, తరవాత ఆయన నగర లోని ఒక హాస్పిటల్ లో కోలుకుంటున్నట్లు తెలిసింది. ఇతర పర్యాటకులలో ,  ఫ్రెంచ్ జాతీయుడు రాచెల్, జపాన్ కు  చెందిన కి టారో, దక్షిణ కొరియా కి చెందిన  వాన్ సేన్ కిమ్, ఇటలీ దేశస్తుడయిన   లివియో డిమాజో, జర్మన్ పౌరుడు ఓజెల్  కూడా గాయపడ్డారు. .

ఈ దాడికి బాధ్యత ను,   పాకిస్తాన్ లో ఉన్న  ఇస్లామిక్ మిలిటెంట్ సంస్థ ఇండియన్ ముజాహిదీన్ ఈ-మెయిల్ ద్వారా స్వీకరించింది. . ముంబై పోలీసులు ,వచ్చిన ఆ  ఈ-మెయిల్  వై ఫై కనక్షన్ , 'నవి ముంబై' కి దగ్గరలో ఉన్న వాసి నుండి వచ్చినదని  గుర్తించారు. డిసెంబర్ 6 న వచ్చిన ఆ ఈ-మెయిల్ ప్రకారం ,  ఇండియన్  ముజాహిదీన్, అదే సంవత్సరం  సెప్టెంబ 30 న న బాబ్రీ మసీదు పై సుప్రీం కోర్టు ఇచ్చిన తీర్పు "పక్షపాతం పూరితం  " గా ఉన్నందున,  దానికి  ప్రతీకారంగా  ఈ పేలుడు జరిగిందని పేర్కొన్నారు.

ఈ బాంబ్ పేలుడు  ప్రసిద్ధ శీతలా దేవి ఆలయానికి వెళ్లే శీతలా ఘాట్ లోని ఒక మెట్టు పై జరిగింది. ఆ ప్రాంతం భక్తులు, విదేశీ పర్యాటకుల తో నిండి పోయింది. ఈ ఘటన అనంతరం ఉత్తరప్రదేశ్ ముఖ్యమంత్రి మాయావతి, కేంద్ర హోంశాఖ మంత్రి పి. చిదంబరం ఘటనా స్థలాన్ని సందర్శించి శాంతిని   పాటించాలని ప్రజలను కోరారు. దేశ వ్యాప్తంగా భద్రతా హెచ్చరిక జారీ చేయబడింది. న్యూ ఢిల్లీ, ముంబై , బెంగళూరు వంటి ప్రధాన నగరాల్లో పోలీసులు గస్తీని కట్టుదిట్టం చేశారు.  ఇదే సమయంలో హైదరాబాద్,  సైబరాబాద్ ప్రాంతాల్లో, డచ్ రాజకీయ నాయకుడు గీర్ట్ విల్డర్స్ రూపొందించిన ఇస్లాం వ్యతిరేక డచ్ సినిమా *ఫిట్‌నా (డెవిల్రీ)*కు వ్యతిరేకంగా వచ్చిన ఎస్‌ఎంఎస్‌ లు  గూఢచారి  విభాగానికి తటస్థ పడ్డాయి.  ఆ కారణంగా  నగరంలో ఉన్న డచ్ పౌరులపై దాడులు జరిగే అవకాశముందని స్థానిక పోలీసులను ఆ సంస్థ అప్రమత్తం చేసింది..

దశాశ్వమేధ ఘాట్ వద్ద పవిత్ర గంగా హారతి చూడటానికి వారణాసి వచ్చిన ఒక 50 సంవత్సరాల మహిళ డిసెంబర్ 11న,గాయాలతో స్థానిక ఆసుపత్రిలో మరణించింది.

## నేర పరిశోధన
తదుపరి రోజు ముంబై పోలీసులు నిర్వహించిన దర్యాప్తులో, పాకిస్తాన్‌లో ఉన్న భట్‌కల్ సోదరులు రియాజ్ఇ, ఇక్బాల్ — ఇండియన్ ముజాహిదీన్ (IM) నాయకులు — ఈ పేలుడుకు ప్రధాన సూత్రధారులని వెల్లడైంది.  ఈ పేలుడును డా. షహ్నవాజ్ అమలు చేసినట్లు తేలింది; ఆయన ప్రస్తుతం దుబాయ్, పాకిస్తాన్‌లలో నివసిస్తున్నాడు..డా. షహ్నవాజ్,ఇండియన్ ముజాహిదీన్  దళ  సభ్యుడు మొహమ్మద్ సైఫ్‌కు సోదరుడు. మొహమ్మద్ సైఫ్‌ను 2008 సెప్టెంబర్ 19న జరిగిన బాట్లా హౌస్ ఎదురుకాల్పుల్లో అరెస్టు చేయగా, ఆ ఘటనలో ఇండియన్ ముజాహిదీన్ కమాండర్ అతీక్ అమిన్ హతమయ్యాడు. అదే సమయంలో డా. షహ్నవాజ్‌తో పాటు ఖాలిద్, అబూ రషీద్ , బడా సాజిద్ లేదా మొహమ్మద్ సాజిద్ లు  ముగ్గురు నేపాల్‌కు పారిపోయి, ప్రస్తుతం నేపాలీ పాస్‌పోర్టులు కలిగి ఉన్నట్లు పోలీసుల దర్యాప్తులో వెల్లడైంది..

డిసెంబర్ 8న, షానవాజ్,  అసదుల్లా అనే ఇద్దరు వ్యక్తులను ఉత్తరప్రదేశ్ స్టేట్ యాంటీ టెర్రర్ స్క్వాడ్ (ఎటిఎస్) అరెస్టు చేసింది.   వారికి 2008లో జరిగిన ఢిల్లీ వరుస పేలుళ్లతో పాటు బట్లా హౌస్  ఎదురుకాల్పుల కేసులతో సంబంధం ఉన్నవారిగా తేలింది.

ఈ అరెస్టులు, 2008లో జరిగిన చివరి ఎదురుకాల్పుల తరువాత  నిద్రాణమై  ఉన్న ఇండియన్ ముజాహిదీన్ ఉగ్రసంస్థ మళ్లీ చురుకుగా మారుతోందనే సంకేతాలను ఇచ్చాయి. ఇది రాష్ట్ర ప్రభుత్వంతో పాటు కేంద్ర ప్రభుత్వానికి కూడా ఆందోళన కలిగించే అంశంగా మారింది. అయితే, ఈ సంస్థ 2010 సెప్టెంబర్‌లో ఢిల్లీలో జరిగిన జామా మసీదు దాడిలో కూడా పాత్ర వహించిందనే అనుమానాలు గతంలోనే వ్యక్తమయ్యాయి. ఆ దాడిలో 2010 కామన్వెల్త్ గేమ్స్‌కు కొద్ది రోజుల ముందు జరిగిన మెషీన్ గన్ కాల్పుల్లో ఇద్దరు పర్యాటకులు గాయపడ్డారు.

ఈ వారణాసి సంఘటన అనంతరం, అది జరిగిన   స్థలాన్ని వెంటనే మూసివేసి, దర్యాప్తు సంస్థలు పరిశీలించిన తరువాత జరిగిన  విచారణలో , ఒక లోహపు చెత్త బుట్టలో నుంచి తాత్కాలికంగా తయారు చేసిన పేలుడు పరికరాన్ని (ఇంప్రొవైజ్డ్ ఎక్స్‌ప్లోసివ్ డివైస్ – IED) స్వాధీనం చేసుకున్నారు. అయితే అక్కడ పేలుడు పదార్థాల అవశేషాలు, సర్క్యూట్ లేదా డిటొనేటర్‌కు సంబంధించిన భాగాలు ఏవీ లభించలేదు. ఆ పరికరంలో ష్రప్నల్  (పేలుడు సమయంలో ఎగిరే లోహ ముక్కలు) లేకపోవడంతో కాలిన గాయాలు కానీ,  ఎగిరి వచ్చిన లోహాల  గాయాలు కానీ ఎవరికి తగలలేదు. పేలుడు కారణంగా గోడలు కూలి వాటి ముక్కలు ఎగిరి వచ్చి తగలడం వల్లే గాయాలు సంభవించాయని దర్యాప్తులో తేలింది. ఇవన్నీ ప్లాస్టిక్ పేలుడు పదార్థాలైన ప్లాస్టిక్ ఎక్స్‌ప్లోసివ్, PETN, TNT లేదా C4 వాడి ఉండవచ్చని సూచిస్తున్నాయి.. ప్రాథమిక దర్యాప్తు ఫలితాలు RDX,  పెంటాఎరిథ్రిటాల్ టెట్రానైట్రేట్ (PETN) కలిగిన సాధారణ వినియోగ ప్లాస్టిక్ పేలుడు పదార్థమైన సెమెటెక్స్ (Semtex) వాడినట్లు వెల్లడించాయి. అయితే, గుజరాత్ ఫోరెన్సిక్ సైన్స్ ఇన్‌స్టిట్యూట్ తుది నివేదిక ఇంకా రావాల్సి ఉంది..

**ది డిప్లొమాట్**కు రచయితగా పనిచేసే ఒకరు, ఈ పేలుడు బాబ్రీ మసీదు కూల్చివేత వార్షికోత్సవమైన డిసెంబర్ 6న జరగకపోవడం, అలాగే దాడి రూపకల్పన నాసిరకంగా ఉండడం వంటి అంశాలు, పోలీసుల కఠిన చర్యల కారణంగా ఇండియన్ ముజాహిదీన్ సంస్థ బలహీనపడుతోందని సూచిస్తున్నాయని వ్యాఖ్యానించారు..

## ఇవి కూడా చూడండి

* 2006 వారణాసి బాంబు దాడులు

## మూలాలు

## బాహ్య లింకులు

* Photo Gallery  2010 at the Wayback Machine. ఐబిఎన్ లైవ్.
* వారణాసి పేలుడుః *[[ఎన్డీటీవీ]]* కెమెరాలో రికార్డు
వర్గం:వారణాసి
వర్గం:2010 లో ఉత్తర ప్రదేశ్
వర్గం:ఇండియన్ ముజాహిదీన్